Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahun mukaan olisi hyvä, jos Israel saisi -
maltilliset arabimaat auttamaan alueen turvallisuudessa ja rauhassa.
Ranskan ulkoministeri Fabius sanoi matkustavansa kesäkuussa -
Israeliin ja palestiinalaisalueille elvyttämään rauhanprosessia.
Iranin ulkoministeri Zarif toivoo Iranin ja P5+1-maiden pääsevän -
lopulliseen ydinohjelmasopimukseen "kohtuullisessa ajassa".
Pääministeri Netanjahun mukaan Israelin olisi hyvä saada -
maltilliset arabimaat auttamaan Lähi-idän turvallisuudessa -
sekä rauhanprosessissa.
Tiedotteessa poliittisille kirjeenvaihtajille Netanjahu totesi, -
että hän harkitsee ajatusta ottaa yhteyttä maltillisiin arabimaihin -
Lähi-idän muutosten tiimoilta.
Hän tosin sanoi, että arabien 13 vuotta vanha rauhanehdotus -
on vanhentunut Lähi-idän tuoreempien vaiheiden takia.
Ranskan ulkoministeri Fabius sanoi matkustavansa kesäkuussa -
Israeliin ja palestiinalaisalueille. Hän yrittää elvyttää rauhanprosessia -
ja taivutella osapuolia hyväksymään turvallisuusneuvoston -
ranskalaisen päätösehdotuksen neuvottelun rajoituksista.
Kannatamme kahden valtion mallia.
Israelin turvallisuus pitää varmistaa, mutta rauhaa ja turvaa -
ei saada ilman oikeutta palestiinalaisille. Sitä ei ole annettu.
Ranska antoi hiljattain Arabiliiton maille luonnoksen, joka valmisteli -
ehdotusta turvallisuusneuvostolle. Ehdotus asettaisi aikarajan -
ja tarkat puitteet uudelle Israelin ja palestiinalaisten rauhanaloitteelle.
Menen ennen kuun loppua Egyptiin, palestiinalaisalueille ja Israeliin.
Keskustelen näiden johtajien kanssa.
Tahdomme käynnistää uudelleen neuvottelut osapuolten välillä -
ja hoitaa neuvottelut kansainvälisissä puitteissa.
Fabiuksen ylemmät avustajat sanoivat, että vierailu edeltää -
Iranin ja P5+1-maiden viimeistä kesäkuun ydinneuvottelukierrosta.
Maat ovat USA, Venäjä, Kiina, Ranska, Iso-Britannia ja Saksa.
Sitten ydinohjelmaneuvotteluihin.
Iranin ulkoministeri Zarif sanoi -
tavattuaan Kreikan ulkoministeri Kotziasin, -
että hän toivoo Iranin ja P5+1-maiden saavuttavan lopullisen sopimuksen -
"kohtuullisessa ajassa". Hän tosin korosti, että se on vaikeaa, -
mikäli toinen osapuoli pitäytyy "kohtuuttomissa vaatimuksissa".
Jos toinen osapuoli kunnioittaa sitä, -
mitä Lausannessa sovittiin sopimuksen muuttujista, -
ja pyrkii luonnostelemaan keskinäi- seen kunnioitukseen perustuvan -
kattavan ja kestävän sopimuksen, -
joka voidaan saada tasapainoon ja jota voidaan pitää arvokkaana -
ja keskinäisesti kunnioittavana, silloin onnistumme ennen takarajaa.
Jos taas toinen osapuoli pitäytyy kohtuuttomissa vaatimuksissa -
tai uudelleenneuvottelussa, silloin on vaikeaa kuvitella sopimusta -
edes ilman takarajaa. Olen kuitenkin toiveikas, -
että pääsemme lopulliseen tulokseen kohtuullisessa ajassa.
Ranska varoitti keskiviikkona, että se on valmis estämään sopimuksen, -
ellei Iran anna YK:n ydinvalvojan IAEA:n tarkastajien päästä -
kaikkiin laitoksiin, myös sotilaskohteisiin.
Iranin korkein johtaja ajatollah Khamenei sulki pois mahdollisuuden -
kansainvälisiin tarkastuksiin Iranin sotilaskohteista sopimuksen myötä, -
ja Iranin armeijan komentajat ovat toistaneet hänen sanojaan.
Neuvottelut jatkuivat Wienissä keskiviikkona.
Osapuolet yrittävät ratkaista erimielisyydet ennen takarajaa 30.6.
USA ei aio harkita takarajan siirtoa -
huolimatta Ranskan ja Iranin vastakkaisista kommenteista.
Zarif tapaa USA:n ulkoministeri Kerryn Genevessä huomenna.
Pöydällä ovat muun muassa länsimaiden asettamien -
Iran-pakotteiden poistamistahti sekä valvonta- ja todennustoimet, -
joilla varmistetaan, ettei Iran voi tavoitella salassa ydinasetta.
Sitten Israelin naapuriin Syyriaan.
Venäjän ja USA:n kannat sodan repimästä Syyriasta ovat lähentyneet.
Ne ovat käyneet useita korkean tason keskusteluja toukokuussa sodasta, -
joka YK:n mukaan on vaatinut yli 220 000 ihmisen hengen.
Venäjän ulkoministeri Lavrov sanoi tavattuaan Moskovassa -
Arabiemiraattien ulkoministerin Abdullah bin Zayed al-Nahyanin, -
että Venäjän ja USA:n yhteisymmärrys perustuu siihen, -
ettei poliittiselle ratkaisulle Syyriassa voi olla vaihtoehtoa.
Kantamme USA:n kanssa ovat lähentyneet ensinnäkin siinä, -
ettei poliittiselle ratkaisulle Syyriassa ole muuta vaihtoehtoa -
kuin Geneven julkilausuman vaihtoehto kesäkuulta 2012.
Lavrov arvosteli USA:ta siitä, että se tukee oppositioryhmiä, -
jotka taistelevat Syyrian presidentti Assadia vastaan.
Venäjän mukaan lähestymistapa on lyhytnäköinen.
Al-Qaidan Syyrian osaston al-Nusran rintaman johtaja -
sanoi erikoishaastattelussa, että ryhmän tavoite on vallata Damaskos.
Hän varoitti maan alaviitteja kieltämään presidentti Assadin -
ja muuttamaan käsityksiään pysyäkseen turvassa.
Al-Nusran rintama on saanut Luoteis-Syyriassa -
voittoja muiden kapinallisten rinnalla.
Al-Nusran johtaja al-Golani kertoi Qatarin Al-Jazeera -tv-kanavalle, -
että ryhmän tavoite on kaataa Syyrian hallinto.
Hän varoitti kaikkia nykyhallintoa tukevia osapuolia, myös Hizbollahia.
Hizbollahin kohtalo on vain ajan kysymys. Kun Assad kaatuu, -
Hizbollah ajetaan nurkkaan etelässä. Sen vaikutus lähiöissäkin haastetaan.
Se käy ilman että meidän tarvitsee toimia Libanonissa.
Se tapahtuu Libanonissa nyt olevien joukkojen kautta.
Kehotan Libanonin poliittisia puolueita tajuamaan sanani -
ja pyrkimään tätä tavoitetta kohti.
Varoitus alaviiteille ja ehdoton kielenkäyttö eivät auta karkottamaan -
länsimaiden pelkoa kovan linjan kasvavasta vaikutuksesta Syyriassa -
sekä al-Nusran rintaman uskollisuudesta al-Qaidalle.
Presidentti Assad kuuluu alaviitteihin, jotka ovat šiialaisuuden haara.
Sunnalainen al-Nusran rintama on Syyrian voimakkain ryhmä, -
joka vastustaa sekä Assadia että ISIS-järjestöä.
Al-Nusran rintaman johtaja väitti, ettei ryhmä sodi kristittyjä vastaan, -
vaan taistelu kohdistuu yksinomaan Assadia ja Hizbollahia vastaan.
Kysyttäessä hän totesi, että jos USA:n johtamat joukot jatkavat iskuja -
al-Nusran rintamaa vastaan, he saattavat kostaa lännelle.
Al-Nusra sai al-Qaidan johtajalta tohtori Aymanilta sellaisen ohjeen, -
että al-Nusran rintaman tehtävä on kaataa Syyrian hallinto -
ja kaikki sen liittolaiset, kuten Hizbollah, -
sekä koordinoida islamilaisen lain mukaisen järjestyksen perustamista, -
josta muslimit voivat nauttia.
Ohje ei ole käyttää aluetta tukikohtana tehdä iskuja lännessä tai Euroopassa.
Niin emme hairahdu käsillä olevasta tehtävästämme.
Kiitos seurasta! Rukoilkaa rauhaa Israelille ja Jerusalemille!
Olen Jonathan Hessen. Shabat shalom ja nähdään maanantaina!
Suomennos: Maija Tuukkanen